La Generalitat retirarà els antics barracons de l'institut Serra de Noet en qüestió de dies | NacióBerguedà\nper Pilar Màrquez Ambròs , Berga, 8 de maig de 2019 a les 13:34 |\nMòduls prefabricats on feien classe els alumnes de l'Institut Serra de Noet. | Pilar Màrquez Ambròs\nEl departament d'Educació de la Generalitat retirarà les cargoleres de l'institut Serra de Noet en els propers dies. El departament ja ha començat a desmuntar els barracons que els alumnes del centre ocupaven des de 2016 i preveu destinar-los a un altre punt del país on són necessaris. Així ho ha comunicat el departament a la direcció del centre i a l'Ajuntament de Berga, segons fonts consultades per aquest diari. La setmana vinent la retirada serà definitiva i la imatge d'aquest terreny canviarà de nou, després de tretze anys acollint aquests mòduls prefabricats. El terreny on s'ubicaven aquests barracons es troba just al costat de la comissària dels Mossos d'Esquadra de Berga, i ara quedarà buit.\nEl regidor d'Educació Eloi Escútia ha explicat a Nacióberguedà que els Serveis Territorials d'Educació de la Generalitat els van comunicar aquesta intenció fa setmanes. Escútia ha afirmat que el govern de la CUP de Berga ja va demanar si n'era possible la cessió, però que la resposta del govern català va ser negativa, donat que és un equipament pel qual ja s'ha previst un nou destí. L'executiu local creu que aquest és un espai que en un futur podria destinar-se a aparcaments per a autocaravanes - una proposta que la CUP portarà al programa electoral - i, per tant, a partir de la cessió del mateix, plantejava poder utilitzar un dels barracons per centralitzar-hi els serveis. "És un bon espai per a autocaravanes perquè ja hi ha tots els serveis, i queda en un lloc prou convenient, a prop dels Mossos d'Esquadra, cosa que també evita conflictes", ha valorat Escútia.\nAlumnes i professors de l'Institut Serra de Noet fan classe a l'edifici nou des del passat dimarts 30 d'abril després d'anys de reivindicacions. Els 28 professors i 218 alumnes de l'Institut Serra de Noet estan ja ubicats al nou centre que disposa d'un aulari de tres pisos de 2.700 metres quadrats, un gimnàs i menjador. El nou equipament ha costat 5,5 milions d'euros IVA inclòs a la Generalitat de Catalunya.\nAspecte actual dels barracons que ocupaven alumnes i mestres de l'Institut Serra de Noet. Foto: Pilar Màrquez Ambròs\nLa proposta de Decidim Berga\nDecidim Berga proposava al Departament d'Educació "que, enlloc d'emportar-se les cargoleres de l'antic Institut Serra de Noet, tal com està previst", les cedís a la ciutat de Berga "per a què les entitats berguedanes en puguin fer ús atenent a una demanda d'espai llargament esperat", segons va recollir ahir aquest diari. La candidatura també demanava posar a punt l'edifici del CAT (Centre d'Atenció Turística) per tal que pogués ser utilitzat pel departament d'Educació com a espai per a l'Institut Guillem de Berguedà.\nDecidim Berga es presenta a les eleccions municipals per arribar a aquells ciutadans que no se senten identificats amb els partits tradicionals i que estiguin a favor de la República catalana. El candidat és el metge Daniel Fàbregas, i la número 2 és Maria Antònia Ortega, que aquest mandat ha estat regidora del PDECat a l'Ajuntament de Berga.\nEleccions municipals Berga 2019, Eleccions municipals 2019, Societat, Educació, barracons, Institut Serra de Noet, Generalitat de Catalunya, Eloi Escútia, Decidim Berga, CUP, eleccions municipals 2019


El naixement d'un criminal llegendari - Ab Origine Magazine\nPot ser que, a moltes persones, el nom d'Émile Dubois no els provoqui cap reacció, o no el coneguin. Però a França i a indrets de Sud-amèrica, és reconegut com un dels criminals més famosos, i fins i tot estimats, de la història.\n[caption id="attachment_5026" align="alignleft" width="218"] Émile Dubois. Font: wikipedia.[/caption]\nÉmile va ser un assassí, nascut a França el 29 d'abril de 1867, i afusellat a Valparaíso, Xile, el 26 de març de 1907. Va viatjar a Sud-amèrica procedent del seu país natal, i quan se li van acabar els diners, va decidir que el robatori i els assassinats serien la manera més ràpida d'aconseguir-ne. Els seus crims, tots comesos a Xile, van ser famosos per les persones a les quals va matar: europeus de renom a la societat. El primer va ser Ernest Lafontaine, alcalde de la ciutat de Providencia. Émile va ser detingut, però no podien provar que havia estat ell l'autor material del crim. Les seves maneres elegants (tenia fins i tot targetes de presentació), la seva roba de qualitat i el seu enginy van ajudar-lo a sortir del pas, i va seguir delinquint. Va cometre tres assassinats més, sempre a víctimes amb el mateix perfil. La llegenda popular el va convertir gairebé en un Robin Hood que robava als rics, però seria més correcte afirmar que robava a persones benestants perquè eren les que li proporcionaven un major botí. I més que repartir-lo entre els pobres, el que feia era comprar el silenci d'aquells que l'encobrien o ajudaven d'alguna manera.\nLa fortuna de Dubois es va acabar el dia que va intentar robar a casa del dentista Charles Davies. Va ser sorprès en l'acte, i aquesta vegada les seves paraules no van servir per evitar la presó. Va ser condemnat a mort per diversos assassinats a Valparaíso, i ell mateix va portar la seva defensa, després d'haver estudiat la llei xilena. Va aconseguir quedar exculpat d'alguns assassinats, però no del de Lafontaine, ni de l'intent de robatori a Carles Davies, i la condemna a mort no va ser commutada. Hores abans de ser afusellat, Dubois va poder casar-se amb Úrsula, la mare del seu fill.\n“L’Alcorà és feminista” Entrevista a Dolors Bramon\nEls refugiats de la Guerra Civil (1936-39) a la Seu d’Urgell\nRevolució i reacció a la perifèria de tres imperis (1917-21)\nMolt interessant l’article Cristian!!!\nMireia a Ramiro Ledesma Ramos i el nacionalsindicalisme\nMolt ben explicat. A vegades parlem de temes i conceptes que no sabem d'on vénen.\nEduardo López a Ramiro Ledesma Ramos i el nacionalsindicalisme\nBon Treball, m'agradat molt.\nJose a Ramiro Ledesma Ramos i el nacionalsindicalisme\nMuy interesante tu artículo Cristian, ¡gracias por expandir nuestro conocimiento!\nNuria a Ramiro Ledesma Ramos i el nacionalsindicalisme\nQue artículo más interesante de la historia hacia tiempo que no leía algo así. Gracias por ello.\nAntonia jabalera a Ramiro Ledesma Ramos i el nacionalsindicalisme\nFacebook Ab Origine\nTweets por el @revistaborigine.\nEl naixement d’un criminal llegendari\nPot ser que, a moltes persones, el nom d’Émile Dubois no els provoqui cap reacció, o no el coneguin. Però a França i a indrets de Sud-amèrica, és reconegut com un dels criminals més famosos, i fins i tot estimats, de la història.\nÉmile Dubois. Font: wikipedia.\nÉmile va ser un assassí, nascut a França el 29 d’abril de 1867, i afusellat a Valparaíso, Xile, el 26 de març de 1907. Va viatjar a Sud-amèrica procedent del seu país natal, i quan se li van acabar els diners, va decidir que el robatori i els assassinats serien la manera més ràpida d’aconseguir-ne. Els seus crims, tots comesos a Xile, van ser famosos per les persones a les quals va matar: europeus de renom a la societat. El primer va ser Ernest Lafontaine, alcalde de la ciutat de Providencia. Émile va ser detingut, però no podien provar que havia estat ell l’autor material del crim. Les seves maneres elegants (tenia fins i tot targetes de presentació), la seva roba de qualitat i el seu enginy van ajudar-lo a sortir del pas, i va seguir delinquint. Va cometre tres assassinats més, sempre a víctimes amb el mateix perfil. La llegenda popular el va convertir gairebé en un Robin Hood que robava als rics, però seria més correcte afirmar que robava a persones benestants perquè eren les que li proporcionaven un major botí. I més que repartir-lo entre els pobres, el que feia era comprar el silenci d’aquells que l’encobrien o ajudaven d’alguna manera.\nLa fortuna de Dubois es va acabar el dia que va intentar robar a casa del dentista Charles Davies. Va ser sorprès en l’acte, i aquesta vegada les seves paraules no van servir per evitar la presó. Va ser condemnat a mort per diversos assassinats a Valparaíso, i ell mateix va portar la seva defensa, després d’haver estudiat la llei xilena. Va aconseguir quedar exculpat d’alguns assassinats, però no del de Lafontaine, ni de l’intent de robatori a Carles Davies, i la condemna a mort no va ser commutada. Hores abans de ser afusellat, Dubois va poder casar-se amb Úrsula, la mare del seu fill.\nWritten by: Martí Plà\nMail (no es publicarà) *\n© Copyright Ab Origine Magazine -- Disseny i programació Cristina Bailachaboriginehist@gmail.com


El lloguer d'automòbils\nEls preus dels serveis han d'estar exposats en una llista desglossada per vehicles i per la modalitat del lloguer (per dia, per setmana, amb quilometratge limitat o il•limitat, etc.)\nEl preu anunciat ha de ser el preu total, amb l'assegurança de danys a tercers inclòs i amb els impostos inclosos. Si es poden fer assegurances que cobreixin riscos addicionals, cal indicar el seu import.\nCal informar de qualsevol restricció pel que fa a l’edat dels llogater del vehicle. Algunes companyies exigeixen una edat mínima i una determinada antiguitat del permís de conducció.\nAtenció: És molt important que, amb caràcter previ a la signatura del contracte, el consumidor procedeixi a revisar l’estat de manteniment del vehicle:\na)\tDanys externs que, en tot cas, hauran de constar anotats al contracte o altre document previ a la retirada del vehicle.


BalearWeb :: Veure tema - con trovar treball a menorca per viure\ncon trovar treball a menorca per viure\nPublicat: Dj Jul 28, 2005 6:05 pm Assumpte: con trovar treball a menorca per viure\nSom una parella que volem viure a Menorca, pero tot l'any, o millor dit tota la vida.\nPero el nostre problema es com podrem viure tot l'any allá. Som de Valéncia i estem dipossats a donar eixe pas en nostres vides, pero ens agradaria una ajuda de com fer ho. Estem molts agraits per tots tipus de comentaris que vulgueu fer.\nPublicat: Dj Jul 28, 2005 6:54 pm Assumpte:\nTan de bo ho aconseguiu.\nSi ho feu, ja em direu com.\nFa anys que penso en anar a viure-hi.\nPublicat: Dj Jul 28, 2005 7:12 pm Assumpte: Re: con trovar treball a menorca per viure\npodeu contactar amb Xisco a framber@mallorcaweb.net i xarraríem. conec gent a Menorca que us podria orientar.\nPublicat: Dc Mai 03, 2006 9:02 am Assumpte: Ho heu aconseguit?\nJa viviu i treballeu a Menorca?


II SIMPOSI: NARRACIONS MEDIÀTIQUES DEL CATALANISME | GRUP D'ESTUDIS DE LA CULTURA I LES IDENTITATS A L'EUROPA CONTEMPORÀNIA\nII SIMPOSI: NARRACIONS MEDIÀTIQUES DEL CATALANISME\nDe l’Estatut del setanta-nou a l’actual procés sobiranista\nSala de Juntes 2on pis del Rectorat Universitat de Lleida (Facultat de Lletres)\nEns plau presentar-vos el segon Simposi del GECIEC. Aquesta edició pretén incidir en l’anàlisi de les narratives mediàtiques del catalanisme contemporani; i pretén fer-ho quant a dos processos en concret: el de l’Estatut d’Autonomia de 1979, i el de l’actual procés sobiranista. D’acord amb aquest marc d’estudi, el simposi té previstes quatre ponències que analitzen mitjans ben diversos: la premsa de paper, la publicitat, les noves xarxes socials, etc, i que ho fan des de perspectives metodològiques diferents.\nPer acreditar l’assistència cal inscriure’s prèviament, en el formulari que trobareu a continuació. El simposi és gratuït i obert a tots els públics.\nCristina Perales-García és doctora en Periodisme i Ciències de la Comunicació amb menció europea per la Universitat Autònoma de Barcelona. És professora de Comunicació Audiovisual i Periodisme des del 2006 a la Universitat de Vic-Universitat Central de Catalunya. Ha impartit docència a la Universitat Rovira i Virgili (2006-201) en tallers de periodisme. Actualment és coordinadora del màster oficial en Direcció Estratègica de la Comunicació i de l’Empresa a la Universitat de Vic on hi imparteix sessions dedicades a la comunicació política i institucional. Com a investigadora està especialitzada en l’àmbit del periodisme i la comunicació política així com en l’estudi dels discursos periodístics.\nCarles Pont Sorribes és doctor en Comunicació Social, llicenciat en Periodisme i en Ciències de l’Educació, i professor de la Facultat de Comunicació de la Universitat Pompeu Fabra de Barcelona. És membre, des del 2004, dels grups d’investigació GRP i UNICA. És autor de diversos llibres i de nombrosos articles en revistes acadèmiques de l’àmbit de la comunicació política, la comunicació d’emergències i crisi, i el periodisme. Actualment és sotsdirector de Postgrau i Coordinació del Departament de Comunicació de la UPF, i co-director del Màster en Comunicació Política i Institucional de la Barcelona School of Management UPF.\nFrederic Guerrero-Solé és doctor en Comunicació per la Universitat Pompeu Fabra i professor de Sociologia de la comunicació i Mètodes quantitatius de recerca en comunicació a la mateixa universitat. És professor del Màster Universitari de Comunicació Social i co-director del Màster en Comunicació Estratègica i Relacions Públiques, organitzat conjuntament amb la Universitat de Stirling. Les seves principals línies de recerca són els efectes dels mitjans, les xarxes socials i la comunicació política. Ha publicat diversos articles en revistes internacionals de referència sobre les eleccions catalanes a Twitter i sobre els efectes indirectes dels continguts mediàtics.\nJoaquim Capdevila és llicenciat en Filologia Catalana i en Psicologia i doctor en Lingüística, és especialista en semiòtica de la cultura. Professor de la Universitat de Lleida, ha col·laborat en nombroses revistes científiques i és autor de diversos llibres i publicacions sobre identitat, mentalitats i imaginaris socials des d’una perspectiva històrica, etnogràfica i semiòtica.\nMariona Visa Barbosa és doctora en Comunicació social per la Universitat de Lleida i llicenciada en Comunicació audiovisual per la Universitat Pompeu Fabra. Actualment és professora del grau de Comunicació i Periodisme Audiovisuals de la Universitat de Lleida i membre del GECIEC, s’ha especialitzat en la recerca sobre la representació visual i textual de la família en els mitjans de comunicació i les xarxes socials.\nMariona Lladonosa Latorre és doctoranda en Sociologia per la Universitat de Lleida. Llicenciada en Ciències Polítiques per la Universitat Autònoma de Barcelona i Postgrau en Ciutadania i Immigració per la Universitat Pompeu Fabra. És membre del Departament de Geografia i Sociologia de la Universitat de Lleida on ha impartit docència com a professora associada des del 2009. Ha publicat diversos articles i publicacions especialitzades primordialment en l’àmbit de les identitats nacionals.\nTeresa Serés Seuma, és llicenciada en Filologia Catalana per la Universitat de Barcelona (Estudi General) i en Comunicació Audiovisual per la Universitat de Lleida. Doctora en Comunicació Audiovisual per aquesta mateixa universitat, és professora investigadora del Departament de Filologia Catalana i Comunicació Audiovisual de la UdL des de 2007. La seva docència ha estat vinculada a l’àmbit de la Semiòtica i la Teoria de la Comunicació, i els principals temes d’investigació en què treballa són l’humor i els imaginaris socials.\nINSCRIPCIÓ I ASSISTÈNCIA\nLa inscripció i assistència al simposi és gratuïta i oberta a tots els públics, siguin o no membres de la comunitat universitària; tanmateix, per a poder garantir l’aforament de la sala és necessari que us inscriviu al simposi a través d’aquest formulari:\nUniversitat o àmbit de treball\nRebreu un correu de confirmació de la vostra inscripció.


La batllessa de Barcelona diu que el rei d’Espanya, quan ella li va retreure diumenge el discurs del 3 d’octubre, es va limitar a dir que la seua obligació era defensar la constitució. Lògicament, la batllessa no ha revelat gaires més coses de les que li va dir el monarca, en una conversa que malgrat tot es vol considerar personal. I és una pena, perquè hauria estat interessant de saber per quina raó Felipe VI considera que desfermar la violència contra Catalunya i propagar un colp d’estat contra l’autogovern és defensar la constitució. Però sobretot estaria molt bé de saber per què només defensa la constitució quan ataca Catalunya i no ho fa, per exemple, defensant el dret d’autogovern, que és proclamat en el mateix article que la unitat de l’estat; o el dret d’habitatge, consagrat en l’article 47; o el dret de treball, consagrat en l’article 35; o les pensions…\nI encara m’agradaria més que defensàs l’article 128 de la constitució espanyola. Aquell que diu: ‘Tota la riquesa del país, en les seues distintes formes i siga quina siga la seua titularitat, resta subordinada a l’interès general.’ Ja ho sé, que és un article poc esmentat i encara menys conegut però, tant si us ho creieu com si no, forma part de la constitució espanyola, concretament del títol VII. I sempre m’ha semblat deliciós que siga escrit allí i que no en facen mai gens de cas.\nPerquè, caram, m’agradaria molt que si és veritat que aquest senyor les coses les fa per l’obligació de defensar la constitució intervingués en algun moment defensant articles com els que he esmentat. Defensant-los, per exemple, davant aquesta plaga asocial en què s’ha convertit la major part de la banca. O davant la seua família, que encara ara és l’hora de saber com ha fet una fortuna com la que té. O davant Florentino Pérez i els altres peculiars representants del capitalisme d’amiguets espanyol. O…\nPerò és evident que tot això és parlar per parlar. La constitució, al rei d’Espanya, li és igual. Referir-s’hi només és una manera de fer servir un tòtem on agafar-se per procurar una aparença de respectabilitat d’allò que no és sinó la seua ideologia, la ideologia dels seus, la defensa del negoci familiar. I referir-s’hi és també una manera d’aprofitar-la per atacar els qui, al cap i a la fi, no som els seus ni tenim gens d’interès tampoc a creure’ns texts que quatre dècades després ja sabem que són simples sopar de duro. Com ara això tan bo que diu que tota la riquesa del país resta subordinada a l’interès general. Ai, mare…\n26.02.2018 | 22:29\nEl rei és un farsant que viu de l’erari públic i de donar cobertura “plàstica” a la casta usufructuària de l’Estat. És evident i ho sap tothom. Simplement cal començar a perdre la por de a dir-ho en veu alta i a prendre les mesures que imposa el cas: fer per manera de deixar que es continuï prenent-nos el pèl.\n26.02.2018 | 22:49\nQuè ha de dir? No té on agafar-se i no entén res del què està passant al seu voltant. Ell n’estava convençut que el 3 d’octubre passat era el seu particular 23F. I no sap, perquè a les televisions espanyoles mai l’han passada i del seu anglès no me n’acabe de refiar, que hi ha una escena de “Si, ministre”, aquella sèrie memorable, en la qual el primer ministre li diu a Sir Humphrey, molt cofoi: “I això podrien ser les meues Falkland (Malvines)”. Llavors el seu secretari li respon: “En pot estar segur, senyor ministre. Seran les seues malvines, però votè serà Galtieri”. Només cal veure la cara que feia el Borbó al sopar. Era un poema, acompanyat pel rostre de la senyora Sáenz de Santamaria. Impagable. I defensar la constitució? Sempre que convinga, a garrotades. Però només els articles que li vagen a favor.\nEl Delegat diu que era present quan la conversa entre el Borbó i l’Ada. I, què curiós, qualifica de “molt interessant” la tal conversa i afegeix: “Desitjo que ajudi a normalitzar la relació institucional”. I jo me’n alegro molt de que tots dos conversadors i el majordom comparteixin idèntica interpretació de la Constitució espanyola.\nSi tenim el món ple d’advocats i jutges és perquè cada paràgraf de cada text legal pot tenir diverses interpretacions. Ara ja veiem que aquestes tres il•lustres personatges entenen que la SEVA constitució ordena fer TOT el que calgui per a mantenir la unitat de la seva pàtria.\nA més dels punts que cita en Vicent que aquests fervents constitucionalistes mai no tenen en compte, jo em preguntaria per què no planten cara al Marroc i a la República Àrab Sahrauí Democràtica, que ben bé que varen trencar la unitat d’Espanya emportant-se el Sàhara Espanyol fa quaranta anys. I a més a més la Guinea Espanyola, Sidi Ifni, Cuba, Filipines… i seguim fins la glòria de quan “en el Imperio nunca se pone el sol”.\nPer què ens tenen aquest odi tant profund i visceral i des de fa tant de temps?\n27.02.2018 | 00:28\nCert. Ells entenen la unitat i la igualtat com uniformitat. el mateix idioma i un únic model, color i talla de samarreta per tots, el que li escau a l’autoritari que els imposa. Altres entenem que la igualtat -i la llibertat- és el respecte i tracte igual a les llengües de tothom i triar cadascú el model, color i talla de samarreta que li agrada i acomoda. I a aprendre idiomes i a fer amics, sense supremacies ni discriminacions dogmàtiques!. No és això el que diuen les constitucions i el dret internacional?\n27.02.2018 | 01:17\nUn personatge així, que en principi hauria de ser de tots i defensar a tots, està d’ acord amb la violència del dia 1-O dient que respecta la constitució, quina ??. Segons ells l’ 1-O era il.legal; doncs bé, parlem d’ il.legalitats: és legal el què ha fet la seva germana i el seu cunyat ?; és legal tota la corrupció de guà blanc i corbata ??;………………..Per aquests casos, on són les porres ?? ,\non és la violència ??,………..\n27.02.2018 | 05:58\nEs a dir Sr Ramon; fent.lo fora. Ningú el va votar.\nho has dit molt bé, paraula màgica: AMIGUISME.\nEs resumeix en aquesta paraula totalment tot, permeteu-me aquesta doble afirmació.\nperquè no hi ha res més darrera això…..ni patria, ni bandera, ni cullonades¡¡¡ perdo¡\ndiners, diners, poder, ara es en florentino….que la gent ezpañola el venera per a ser tan llest….volen dir: potser es un gran empresari de lo seu,pero que amb diners a la buxaca , ha fet el seu propi SODOMA GOMORRA. pero ell es un més d’aquesta teranyina, gran teranyina, que amb els anys, s’anat escampant i…que ja té a dins l’abella reina, que no ha calgut rendir-se, perquè ja li agrada el que li estan oferint.\n27.02.2018 | 08:17\nPer a mi el rei és com un ectoplasma. Apareix i desapareix. No em suposa cap misteri ni em pregunto perquè pensa el que pensa (si és que ho fa). Sé perfectament que la seva missió és robar els diners de la població espanyola que en sap fabricar, és a dir de nosaltres, per a fer bossa, preparant-se per quan el fotin al carrer altra vegada. És un ésser incolor, inodor i, sobretot insípid.\nLa aristocràcia que inclou la realesa és una pantalla que anirà passant més d’hora que tard, i l’espanyola de manera més notòria, perquè està fent aigües per tot arreu. A casa nostra la major part ja hem passat aquesta pantalla, només manca que ens mantinguem ferms en el nostre capteniment.\n27.02.2018 | 08:36\nAquest senyor només defensa el seu negoci, amparat per unes lleis que no l’ afecten doncs mai ha estat votat. Païs de pandareta. Ja ens agradaría poder dir que sóm una República bananera, però gràcies a aquest senyor no arribem ni a això. Marxem. Seguim\n27.02.2018 | 08:41\nI per quan la republica a España? Com es possible que mani un monarca d’una monarquia fundada pel terrorista, anticonstitucional. criminal, lladre, assassi, porc Francisco Franco germa del Polla de Hitler\nFINS QUAN ELS HEM D’AGUANTAR…\nUs adoneu que no parem de parlar d’aquesta púrria de personatges corruptes i antidemocràtics, del govern espanyol, de les instàncies judicials, de la corona…, en comptes de poder parlar de la república, dels valors per un futur lluminós, esperançat que farien insignificants les mentides, les amenaces, les pors, els càstics…diaris que hem d’aguantar i patir, encara, d’aquesta plaga que ho infecta tot. A mi l’indignació perpètua no em serveix si no va acompanyada d’accions per canviar-ho tot.\n27.02.2018 | 09:23\nPP,Ciudadanos i PSOE-psc i dela casa reial no cal ni parlar-ne que de portes endins faran tot el que poguin per que el Mobile s’en vagi de Barcelona, en canvi de portes enfora diran tot el contrari, ( recordeu Endesa , abans extranjera que catalana) es la gran hipocresia que tenen aquests partits politics,pero el més trist es que encara hi ha bona gent que s’ho creu , per culpa de tots els mitjans de comunicació de Madrid i alguns de Barcelona com La Vanguardia i El Periodico.\nEncara que el demanés, seria impossible d’oblidar. Per tant, està molt bé que ell tampoc no s’oblidi de nosaltres, els seus adversaris, i recordi que no és benvingut al país que serà, plenament, una repúblic a catalana.\nEstà bé que separem el gra de la palla i no ens deixem entabanar pels falsos manyacs, sinó que valorem les paraules sinceres. Em refereixo a parlar en català. Tan el rei preparao, com el senyor baixet del bigoti transparent parlen -o diuen parlar en la intimitat- el nostre idioma. (També el parlen una bona colla de mesells) Mentre que d’altres persones que respecten la nostra nació ens parlen en la seva llengua, el castellà. Penso en R.Cotarelo, S. De Toro, J.Pérez-Royo i d’altres. No els cal la impostura. Nosaltres també volem respectar les altres societats, si es mereixen ser respectades, i no cal aparentar un apropament si no és sincer.\nPuigdemont, Ponsati, Comin, Serret, Puig, Forn, Junqueras, Sanchez, Cuixart i més de dos milions…\n27.02.2018 | 10:03\nEs curiós que no tregues a passejar a Barcelona a la divorciada.\nPer cert, un rei pot esser del OPUS-DEI o la seva familia?\nÉs tan fàcil evidenciar les contradiccions, interessos disfressats, mentidas d’aquests defensors de la pàtria i del seu status, que espero que el nostre apreciat director, emplei el temps estalviat en escriure aquest editorial, en informar-se per explicar-nos l’acord per l’investidura del president… Perdoneu, escric això en to de broma, per alleugerar l’indignaciò per la visita reial amb els seus bufons, per les discussions entre els nostres partits, per aquest punt mort on ens trovem… Si he de dir que m’han faltat unes línies dedicades a la batllessa de la nostra capital, però pot ser això no és gaire correcte ara que volem “ampliar la base” amb gent que mai s’acostará a la nostra causa…\nNo expresaré cap opiniò sobre el tema editorial, tan sols convidaros a baixar uns comentaris avall i rellegir el d’en Pep Agulló, rellegir fins que la seva reflexiò ens quedi gravada i tornem a parlar del que realment importa. Gràcies.\nEstic amb tu Pep Agulló.\nNo hi faré més comentaris ni pajas mentales amb la meva indignació\n27.02.2018 | 11:16\nA la mona franquista que protagonitzà la Transició (Fraga i Cia.) el vestit de seda democràtic li esqueia fatal. Quan es movia una mica, de seguida ensenyava les seves vergonyes peludes. La seda, a més, l’engavanyava i molestava, i no ho dissimulava. Per què ho havia de fer? La mona havia guanyat la guerra —l’únic feixisme victoriós al s. XX— i haver de fer tanta comèdia amb tal disfressa la irritava i amb raó, malgrat que formés part del vergonyós pacte per preservar els seus privilegis.\nLa filla de la mona (Aznar i Cia.) es va esmerçar a refer el vestit de seda, a recosir-lo més a mida, tasca per a la qual va comptar amb la impagable col.laboració del sastre català, que, a més, la va introduir a clubs de tradició democràtica (OTAN, UE…). Els sastre català —no aprèn ni a fum de sabatots— confiava que el vestit a mida acabaria potser canviant a la mona per dins… però aviat constatà, desil.lusionat, la saviesa de la vella dita castellana: “aunque la mona se vista de seda, mona se queda”.\nAmb els néts de la mona (Rivera-Arrimadas i Cia.) hom hi ha invertit molt, i al final han aconseguit tipets de Emilio Tucci on el vestit de seda hi encaixa molt bé. Però… ai las!, l’ADN de la mona és implacable, i fa que, de tant en tant, els seus maniquis quedin amb el cul a l’aire. Un cul pelut i autoritari que darrerament han ensenyat prou. I és que els gens, com bé ens diuen els experts, és egoista: es dota de l’embolcall més adient i eficaç per a sobreviure en qualsevol medi. Amb l’inestimable suport, en aquest cas, del clan dels caçadors d’elefants, que se senten més còmodes desfilant amb l’escopeta davant dels simis, que no pas davant dels sastres de la seda, uns finolis consentits i democràtics que ara, a més, rebutgen fer-los un vestit!\nMolt creatiu el seu relat Sr. Escura.\nMentalitat d’estat. Parlem de nosaltres i deixem els altres en pau…no hi posem temps en el que no interessa…saber el què i el com per enfocar-nos cap a la República…Parlem d’ella i els petits passos que va fent per anar creixent…enfoquem-nos en el soroll de cassoles que és més important del que podem imaginar…i molts petits canvis que van succeint dia a dia dins nostre que ens porten a fer créixer el nosaltres.\nDon si Vicent, només defensar segons que i per la força de les armes, ja ho hem vist. Perquè els altres articles que comentes, els podrien espatllar el negoci, perquè el Reino lamentablement és un negoci, que alguns en diuen Pàtria SA. Em refereixo a la notícia que s’acaba de publicar de la querella criminal contra en Florentí Real Madrid i els quaranta lladregots. Obriu els ulls que us estan furtant el país, a vosaltres, als vostre fills i als vostres nets.\nCompletament actual les cançons de la Trinca – El Califa i l’article 26 O 155.\n@Ramon Vilardell: prenent-nos el “pel” … i robant-nos els quartos.\nNo perdeu mes el temps parlant de la 👑 D’un pais estranjer\nQuan desde el Gobierno es tergiversa la veritat, es diuen mentides que argumenten desde l’abús de poder que practiquen amb els mitjans de comunicació, el joc és tant brut que no és ni just ni tolerable.\nEl pròpi article 155 esdevé inconstitucional desde el mateix moment en que el “Gobierno” que l’aplica no compleix prèviament d’altres articles de la “Constitución” ni “las leyes del Estado” ni respecta la separació de poders.\nLa interpretació ďun article tant indefinit per part de qui abans vulnera la llei i no respecta drets fonamentals és simplement que “en virtud del 155 hago lo que quiero porque yo ahora soy la ley y hay que cumplirla”\nValents dictadors als ulls de la ciutadania europea.\nPer fer honor a la veritat i a la democràcia la posta en marxa de la República Catalana és necessària.\nSuggereixo posar de cap per avall aquest senyor a partir d’ara.\n28.02.2018 | 01:48\nFa moltes pocs dies vaig llegir la història dels Borbons i Caray quina colla fant molta po tenen un ADN, Ques esgarrifós


Bio potenciador de floració - Royal Queen Seeds\nEls teus cabdells tenen mal aspecte quan s'acosta el moment de la collita? Esperes collites gegantesques, però sols acabar amb flors petites i sense sabor? El Pack Bio potenciador de floració de RQS solucionarà tots aquests problemes, i molts altres! Utilitza les vitamines, macronutrients i oligoelements d'aquest trio de fórmules per a aconseguir cabdells més grans, saborosos i enganxosos.\nBio potenciador de floració: cabdells més grans, saborosos i resinosos\nEl Pack Bio potenciador de floració portarà els teus cabdells al següent nivell. Prepara't per a aconseguir més resina, collites més grans i un sabor espectacular. Aquest producte totalment vegà conté tres fertilitzants líquids (3×75ml).\nLes plantes de marihuana desenvolupen un apetit diferent durant l'etapa de floració, i Thicker Flowers és perfecte per a aquests atacs de fam. Aquesta font de fòsfor i potassi, 100% vegana, estimula la floració i la producció de cannabinoides. El fòsfor millora la salut del sistema radicular i la formació de cabdells, i el potassi proporciona resistència a les malalties i augmenta la grandària de les flors.\nS'aplica després de canviar a un cicle de llum 12/12 en interior, o quan comenci la floració en exterior. Cal usar-ho amb cura si s'utilitza al costat del Bat Guano i els comprimits Easy Bloom. Si fas servir els tres, pots provocar problemes de toxicitat. S'administra amb aigua cada dia, començant amb 0,1ml per litre, i augmentant 0,1ml per setmana. Redueix a 0,5ml en la setmana 7, i continua reduint 0.1ml fins a la rentada d'arrels.\nBigger Flowers conté diversos enzims, vitamines i estimulants del creixement que són essencials per a una perfecta formació dels cabdells. En incloure àcid fúlvic i húmic, proporciona oligoelements que impulsen la producció de flors i milloren notablement les collites.\nAquesta fórmula és compatible amb la resta de productes RQS. Cal aplicar-la al llarg de tot el cicle de cultiu. Durant la fase vegetativa, s'utilitzen 0,5ml per litre tots els dies, o 1ml cada dos dies fins a la segona setmana de floració. A partir d'aquest moment, cal aplicar 0,8ml durant la tercera setmana de floració, i 1ml durant la resta de l'etapa de floració fins a la rentada d'arrels.\nSweeter Flowers ofereix una mescla d'aminoàcids i potassi que potencia la biosíntesi dels terpens. En altres paraules: millora els sabors i aromes dels cabdells!\nÉs compatible amb tots els productes fertilitzants de RQS, i cal aplicar-ho solament durant les últimes quatre setmanes de floració, abans de la rentada d'arrels. S'apliquen 0,4ml per litre d'aigua durant la setmana 5 de floració, 0,7ml durant la setmana 6, 0,8ml durant la 7, i 1ml durant la 8.\nGuarda els tres fertilitzants en un lloc fresc i fosc, amb una temperatura superior a 10 °C. Mantelos fora de l'abast dels nens i les mascotes. Agitar abans d'usar.\nDe P. N. on 28/Apr/2022 :\nTítol : Pascal Niro\nComentaris : excellant produit le résultat est formidable


Les catifes florals del Corpus omplen Guissona\nLes entitats de Guissona van omplir ahir amb deu catifes de flors el carrer Bisbal, en ple centre comercial d’aquesta localitat. Des de les deu del matí fins a l’una del migdia, cada entitat va elaborar la seua pròpia creació colorista. Entre aquestes s’ha de destacar la que van dissenyar els usuaris de la Fundació Privada Agropecuària, que van dibuixar amb pedres, flors i serradures de colors la residència d’aquesta localitat de la Segarra.\nD’altra banda, l’ajuntament també va proposar la creació d’una catifa popular, oberta a la participació voluntària de tots els veïns de Guissona.Es tracta d’una tradició que la localitat va recuperar ara fa uns anys. El seu origen es troba en l’abillament que feien els veïns amb pètals de flors pels carrers per on passava la processó de la festivitat del Corpus.


El CN Molins de Rei es recupera de cop - Viu Molins de Rei\nL’absolut A del CN Molins de Rei s’ha sentit ofegat per les dues derrotes consecutives i ha tret força d’on ja semblava que no en tenien. Una victòria contra el difícil CN Helios per la mínima (10-9), a casa, significa una dosis de moral important per l’equip.\nJugadors del CN Molins de Rei durant el temps mort d'un partit // Estel Tort\nEls de Sergi Pedrerol s’han posat les piles aquest cap de setmana. Les victòries contra equips com l’Helios no passen gaire sovint. Com sempre, el partit va ser molt igualat amb el marcador amunt i avall contínuament. Però finalment, el Molins de Rei va demostrar la superioritat necessària per plantar-se al nivell que realment els pertany.\nUna lliga molt igualada fa que d’una jornada a l’altra passin de ser sisens a ser quarts, a dos punts dels tercers. Per sobre hi ha clubs com el Concepción o el Metropole, equips que el Molins de Rei superava en anys anteriors. Si els waterpolistes de la vila volen optar a les primeres posicions hauran de desxifrar aquesta lliga i començar a guanyar.\nDe moment, el lideratge segueix sent pel Montjuïc, que gaudeix de la primera posició. La propera jornada toca enfrontar-se, altre cop a casa, contra un dels forts de la lliga, el Sevilla. Després d’haver perdut el partit d’anada, els del primer equip estan obligats a no deixar-se trepitjar i seguir sumant punts a la classificació si volen mantenir-se a la part alta.


Pivdenna Brama Khmelnitskiy Ucraïna - Ofertes d'hotels amb els MILLORS DESCOMPTES EN LÍNIA\n1/1 Zhytetskogo Street, Khmelnitskiy, Khmelnitskiy, Ucraïna, 29000 - Veure al mapa\nTant si es tracta d'un viatge de plaer com si és de negocis, Pivdenna Brama és una elecció d'allotjament magnífica quan visiten Khmelnitskiy. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Pivdenna Brama, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de recepció 24 hores, instal·lacions per a reunions i banquets , habitació familiar, restaurant, àrea de fumadors.\nA més, totes les habitacions ofereixen una gran varietat de comoditats com ara aire condicionat, calefacció, escriptori, mini bar, telèfon per satisfer els clients més exigents. L'hotel ofereix meravelloses instal.lacions d'oci com sauna que faran de la vostra estada una experiència inoblidable. Pivdenna Brama és la vostra destinació si buscau allotjament de qualitat a Khmelnitskiy.\nTots els tipus de viatgers (50) Parelles (11) Viatgers en solitari (14) Famílies amb infants petits (16) Famílies amb infants grans (5) Grups (4)


Josep Pastells guanya la Beca d’Estudis Històrics President Irla 2022 - Fundació Josep Irla\nJosep Pastells guanya la Beca d’Estudis Històrics President Irla 2022\nLa Beca d’Estudis Històrics President Irla 2022 s’ha atorgat a Josep Pastells Mascort pel seu projecte «Josep Mascort. Mestre i diputat republicà». L’objectiu d’aquest estudi és el de rescatar de l’oblit el mestre i polític Josep Mascort, resseguint amb rigor i precisió la seva vida a La Creueta, els anys de formació, l’entrada a la política, l’activitat pública que va desenvolupar abans del triomf de les tropes franquistes, l’etapa a l’exili mexicà i el retorn a Catalunya.\nJosep Pastells, net del diputat Josep Mascort, és llicenciat en en Ciències de la Informació per la UAB (1992). Com ha periodista, he treballat i col·laborat en diversos mitjans de comunicació –Diari de Girona, Ràdio Banyoles, Ràdio Girona, Gavarres, Ara… –, com a cap de premsa del Consell Comarcal del Pla de l’Estany (1995-1996) i del grup parlamentari d’ERC al Congrés dels Diputats (2000-2001), i des del 2017 és coordinador de la Revista de Girona. Com a escriptor, ha publicat setze llibres i és coautor d’una vintena d’obres més. Ha guanyat una trentena de premis literaris com el Recull, Just Manuel Casero, Joan Santamaria, Marian Vayreda, Vall d’Albaida, Ciutat de Mollerussa, Empordà…\nJosep Mascort (La Creueta, 20 de setembre de 1898 – 11 d’agost de 1970), mestre de professió al Poble Nou, Santiago de Ois, Viladonja, Queralbs i Vilanna.\nEmpès per Miquel Santaló, va obtenir l’excedència per càrrec polític. Des de novembre de 1933, va exercir de diputat d’Esquerra Republicana per Girona a les Corts Republicanes, durant la Guerra Civil també va ser director de l’Escola Normal de Girona (agost 1936 – febrer 1938), alcalde de Bescanó (octubre 1937 – agost 1938) i des d’agost de 1938 comissari delegat de la Generalitat a les comarques gironines, càrrec que ocupà els sis últims mesos abans de l’èxode republicà.\nExiliat a Mèxic, va comprar i dirigir un col·legi a Texcoco, ciutat on va deixar tan bon record que va homenatjar-lo en repatriar-se i l’institut de la qual va portar el seu nom durant quaranta anys (1978-2018).\nAl tornar a Catalunya el 1949, va crear una petita acadèmia privada al Barri Vell de Girona i va treballar-hi quasi fins a la seva mort a la casa pairal de La Creueta.\nConeix més sobre la trajectòria de Josep Mascort a través de la seva fitxa biogràfica publicada al web de memoriaesquerra.cat, editada per l’historiador Josep Sancho i Sancho.


El BCN World inicia la seva implantació a Salou amb un gran ressort hoteler, amb casino i un gran centre comercial — Ajuntament de Salou\nEl BCN World inicia la seva implantació a Salou amb un gran ressort hoteler, amb casino i un gran centre comercial\nEl BCN World inicia la seva implantació a Salou amb un gran ressort hoteler, amb casino i un gran centre comercial L’alcalde, Pere Granados, en nom de la institució, recolza plenament aquesta milionària inversió que es farà al municipi https://www.salou.cat/ca/noticies/el-bcn-world-inicia-la-seva-implantacio-a-salou https://www.salou.cat/ca/noticies/el-bcn-world-inicia-la-seva-implantacio-a-salou\nL’alcalde, Pere Granados, en nom de la institució, recolza plenament aquesta milionària inversió que es farà al municipi\nAvui s’han desvetllat els detalls del projecte BCN World que s’instal·larà majoritàriament a terrenys de Salou, dins l’àmbit del CRT. En una roda de premsa que ha generat molta expectació s’ha confirmat que Meliá Hotels, Value Retail i Melco són els primers operadors que participaran, mitjançant un consorci, en el macroprojecte d'oci i turisme BCN World, que passa a ser una empresa més dins el holding empresarial impulsat per la companyia Veremonte. A la roda de premsa hi ha estat present Enrique Bañuelos president de Veremonte, junt amb Xavier Adserà, CEO de Veremonte; a més del conseller d’Economia de la Generalitat, Andreu Mas Colell i representants de les tres empreses internacionals que formen part del projecte; entre d’altres.\nEl BCN World comptarà, en aquesta primera fase amb un primer ressort que ocuparà 300.000 metres quadrats (ampliables) amb un hotel de 1.100 places, 900 apartaments, un casino i un teatre; a més d'una important zona comercial tipus La Roca Village. Les previsions indiquen que trigarà uns dos anys a construir-se, i entrarà en funcionament abans del 2016. Aquest primer ressort, ubicat als terrenys de Salou dins el CRT, generarà els primers 5.000 llocs de treball directes. Aquest primer complex ocuparà menys d'un 10% dels terrenys disponibles al costat de Port Aventura, que sumen 600 hectàrees. El projecte ja ha captat 1.000 milions de dòlars per tirar endavant el primer dels sis complexos previstos, cadascun amb els seus hotels, botigues i casinos. La meitat d'aquest capital l'aportaran els quatre socis i l'altra arribarà de bancs asiàtics.\nL’alcalde, Pere Granados, ha manifestat “un ple recolzament a la inversió” a més d'assegurar que “estic convençut que el futur per Salou serà millor amb aquesta inversió milionària que generarà més economia turística, una major diversificació de l’oferta i una desestacionalització de la temporada, garantint que el municipi i el territori té una clara solvència com a destinació turística de primer ordre”. “És una inversió molt positiva; generarà riquesa, llocs de treball, serà sense cap mena de dubte una important oferta complementària i convertirà Salou en un pol d'atracció a nivell mundial”, ha assegurat el batlle. “Serà, a més, una oportunitat d'obrir-nos a nous mercats emergents i donar-nos a conèixer”. Pel que fa a les diferències que Salou manté amb la Generalitat i amb Vila-seca respecte del CRT l'alcalde, Pere Granados, ha volgut posar de relleu que “les justes reivindicacions de Salou respecte de la fiscalitat pròpia com a municipi no posen ni han posat en cap moment en perill la inversió, com avui es demostra”.\nEn la roda de premsa el representat del grup hoteler Melià, Gabriel Escarré, ha assegurat que el BCN World és un “projecte únic” i ha afirmat que per al seu grup “és importantíssim” ser-hi des del primer moment. Els altres dos operadors són el grup Value Retail, propietari dels outlet La Roca Village o Las Rozas (Madrid), i l'operador de casinos Melco; un grup dedicat a l'oci que pertany a Lawrence Ho, primogènit del magnat del joc de Macau Stanley Ho. La seva família posseeix una de les majors fortunes del món i competeix directament amb Sheldon Adelson, impulsor del projecte Eurovegas.


Amb el menjar, no te la jugues! - Unió de Consumidors de la Comunitat Valenciana\nIniciNotíciesDíptics i fulletsAmb el menjar, no te la jugues!\nInformació i conscienciació sobre al·lergògens i els drets de les persones consumidores a l’hostaleria\nL’Organització Mundial de la Salut xifra que entre l’1% i el 3% de la població mundial pateix alguna al·lèrgia alimentària. Si sumem a la població amb algun pus d’intolerància alimentària, el percentatge puja al 10%.\nLa Unió de Consumidors de la Comunitat Valenciana està compromesa amb la sensibilització social en matèria de seguretat alimentària. És important conscienciar a productors i hostalers sobre la norma va i les bones pràctiques per evitar sancions i garantir un consum segur per a tots i totes.\nAquesta campanya pretén la difusió dels drets de les persones consumidores en relació amb els al·lergògens i intoleràncies en el sector de l’hostaleria i fer par cips els hostalers i la societat en general amb un ús responsable que beneficiï a tots i totes.\nQuè són els al·lergògens?\nEls al·lergògens alimentaris són compostos que poden trobar-se als aliments que consumim i danyen la salut de les persones sensibles a ells. Substàncies innòcues que resulten perjudicials i que es mostren com una amenaça per al nostre sistema immunitari.\nL’actual norma va d’al·lergògens alimentaris, tant en l’àmbit europeu com nacional, han suposat un avanç importantíssim en la seguretat alimentària per a les persones amb al·lèrgies o intoleràncies al menjar.\nEls suministraments essencials de...\nJornada digital: L’ús i la protecc...\nEls suministraments essencials de la llar


La secretària autonòmica d’Economia Sostenible, Sectors Productius, Comerç i Treball, Mª José Mira, ha animat a les empreses valencianes “a confiar en el Servei Valencià d’Ocupació i Formació (Servef) per a realitzar les seues contractacions”. Mira ha realitzat aquestes declaracions en la seua visita a l’empresa valenciana Tecnidex, a la qual ha felicitat per ser un “referent en la sanitat hortofrutícula” i tindre presència en més de 25 països.\nLa màxima responsable del Servef ha traslladat als directius de l’empresa els avantatges de treballar amb el Servei Valencià d’Ocupació i Formació: “El Servef compta amb la millor base de dades de demandants d’ocupació, la més fiable, ja que totes les nostres dades estan contrastats, comptem amb els millors professionals per a atendre a les empreses i oferim un servei personalitzat a les empreses per a adequar-nos a les seues necessitats”, ha assegurat.\nLa secretària autonòmica ha avançat que el Servef “va a potenciar i reforçar l’Oficina d’empreses, un servei que proporciona atenció directa i personalitzada a les signatures”. Així, Mira ha explicat que el Servef Espai Empreses és un centre creat per a l’atenció de grans empreses que ajuda en la identificació, selecció i capacitació dels Recursos Humans.\nEn aquest sentit, la responsable autonòmica ha avançat que el Servef va a dur a terme una campanya de visibilizació, per a exposar a les empreses valencianes tots els serveis que pot proporcionar-los el Servei de Valencià d’Ocupació. Així, Mira ha informat que es van a publicar les ajudes a la contractació de AvalemJoves, que permetran a les empreses poder “incorporar talent en les seues organitzacions”. Es tracta, com ha explicat, d’unes ajudes que subvencionaran el 80% del salari mínim interprofessional (o el 100% en el cas de dones o persones amb diversitat funcional).\nAixí mateix, la responsable autonòmica ha exposat una altra de les iniciatives noves del Servef, la “formació a mida”. En concret, ha explicat que el programa AvalemEmpreses permetrà que les organitzacions puguen dissenyar la seua pròpia formació. El Servef subvencionarà tots els costos i les empreses deuran contractar almenys al 60% de les persones que hagen superat el curs.\nMira ha emmarcat aquesta visita en la campanya que està duent a terme el Servef per a “recuperar la confiança de la societat i a impulsar una imatge de prestigi del Servei Valencià d’Ocupació i Formació”.\n“Anem a fer del Servef un instrument útil per a empreses i ciutadans – ha assenyalat – volem que els ciutadans, les empreses i les institucions vegen en el Servef un instrument creïble, eficaç i eficient”.


Estudiants UAB: de juliol 2014\nCanvis en les beques equitat i trams per al curs 2014-15\nLa Generalitat ha modificat la convocatòria de beques Equitat afegint un "programa de contingència per causes econòmiques sobrevingudes". Si els cursos passats només hi havia un període de sol·licitud i entrega de documentació, aquest curs l'AGAUR obrirà un termini excepcional i ininterromput per atendre peticions dels i les estudiants que pateixin de canvis en la seva vida familiar i laboral. Així, si durant el curs l'estudiant o la seva família pateixen una situació econòmica sobrevinguda, aquest podrà demanar la beca equitat igualment ja que el termini per aquests casos serà ininterromput. La convocatòria regular estarà oberta fins el 15 d'octubre i la podeu demanar des d'aquest enllaç.\nDes de la pujada d'un 66% dels preus públics universitaris al curs 2012-2013, la Generalitat va posar en marxa una beca amb la qual reduïen el preu de matrícula segons la situació econòmica de l'estudiant. Aquesta beca, anomenada formalment "beques Equitat per a la minoració dels preus dels crèdits dels estudis universitaris" suposava una cobertura insuficient davant l'augment de preus que vam denunciar.\nSembla ser, doncs, que teníem raó, ja que s'ha ampliat la cobertura de la beca a situacions sobrevingudes, segons la comunicació oficial de la Generalitat "amb la finalitat de garantir l’accés en igualtat de condicions al sistema universitari de Catalunya, de manera que cap persona amb mèrits suficients no quedi exclosa dels estudis per raons econòmiques". Celebrem aquesta decisió malgrat considerem que arriba tard i no considerem que sigui suficient per compensar l'augment desproporcionat dels preus públics dotat d'un sistema de trams molt ajustats.\nA més a més, rebre la beca general t'exclou de la possibilitat de gaudir de minoració de preu i rebre beca equitat t'exclou de tenir beca finestreta de la UAB. Per tant, aquest sistema de seguretat d'últim recurs únicament posa de manifest el despropòsit de l'estructura actual en la configuració de preus i beques, amb una estructura desintegrada que suposa un excés de tramitacions per part de l'estudiant i que comporta un allargament dels terminis que perjudica la pròpia finalitat de les beques.\nPerquè, com la major part de les beques, la beca Equitat no ha parat de donar problemes degut al limitat temps de la seva convocatòria i el retard en la seva resolució, tot sumat als problemes burocràtics que genera a l'estudiant. El curs passat ja vam denunciar que el retard estava provocant problemes greus amb el pagament fraccionat aquí a la UAB, i s'han demostrat insuficients per poder sufragar les necessitats dels estudiants com ho demostra l'aparició a proposta nostra de beques pròpies com la beca finestreta de la UAB que es va posar en marxa el curs 2012-13.\nComentar que també s'han actualitzat els trams de renda, els quals estan vinculats a les beques equitat ja que s'atorguen en funció del nivell de renda familiar computable i els membres de la unitat familiar. Per al curs 2014-15 es mantindran els trams 0 i 1 i hi haurà un increment del 2% dels trams del 2 al 5. Respecte als trams 0 i 1, els quals estableixen mateix nivell de renda familiar, aquests es diferencien pel compliment o no dels requisits acadèmics per a l'obtenció de les beques MECD. Ambdós trams han de sol·licitar beca MECD per poder tenir l'opció d'accedir a la beca equitat.\nFinalment, com el curs anterior, els estudiants d'enginyeries podran compensar l'augment de preu per crèdit donat el canvi de coeficient produït el darrer curs a través de la beca equitat.\nel 12:56 p. m.\nCanvi de 3+2, només amb preus justos!\nPorta ressonant pels mitjans de comunicació des de fa anys la intenció per part del govern central de canviar d'un model universitari amb graus de 4 anys i 1 de màster a un de 3 anys de grau i 2 de màster.\nFigura adaptada de l’informe Focus on Higher Education in Europe 2010\nRecentment hem tingut accés al següent esborrany de Reial Decret que es presenta avui al Consell d'Universitats, en el qual es reuneix el Ministeri amb els rectors per "donar‐los per informats" dels canvis per donar pas, de manera opcional de moment, al model de 3+2 abans esmentat per la gran majoria de graus. Així doncs, si aquest Reial Decret s'aprovés, de cara al proper curs les universitats tindrien l'opció de programar graus nous o adaptar els actuals a tres anys.\nEn referència a aquest tema, nosaltres tenim una sèrie de consideracions a fer sobre què pot comportar per nosaltres.\nQuè implica un grau de 3 anys?\nEls graus de 3 anys, de 180 crèdits ECTS, són comuns a tota Europa, pel que facilitarien que els estudiants puguem homologar els nostres estudis de manera més senzilla, malgrat que ara ja tenim una equiparació força eficaç respecte al títol (les convalidacions amb els intercanvis ja serien un altre tema).\nD'altra banda, els graus de 3 anys són molt més generalistes i la base de coneixement que dóna és menor per necessitat. En termes generals perdríem l'últim any de carrera amb l'especialització que comporta, ja que majoritàriament es tracta d'optatives que condueixen a l'obtenció d'una menció.\nQuè suposa fer un màster de 2 anys a Espanya?\nEl màster de 2 anys, doncs, és el que definiria les competències d’especialització́ que ens permetrien desenvolupar la nostra tasca, bé sigui laboral o en recerca. El màster es faria, per tant, més necessari o fins i tot imprescindible per fer desenvolupar els nostres coneixements.\nEl preu dels graus actualment ronda entre els 25,27€ fins a 39,53€ per crèdit. Són preus que ja vam denunciar per considerar abusius, i que han suposat un dels molts atacs contra la universitat pública i la igualtat d'oportunitats dels darrers anys.\nEl preu dels màsters oficials a la UAB és de 46,11€ el crèdit com a mínim, amb molt poques places i preus molt superiors als dels estudis de grau. A més a més, estan reduint dràsticament la oferta de títols oficials, passant aquests a propis, amb uns preus encara més desorbitats.\nEl que comportaria aquest canvi doncs és elevar els costos dels estudis universitaris sense garantir-ne l'equitat ni la qualitat. No deixa de ser, en el context actual, un altre atac a l’accés a la universitat amb l'excusa de la millora en la "internacionalització́" i "l'especialització".\nAixí, el canvi que suposaria a dia d'avui pels i les estudiants és un encariment dels nostres estudis i una pèrdua de valor dels graus, fet que des d'Estudiants UAB denunciarem a tots els espais on puguem.\nel 7:54 p. m.\nEtiquetes: Accés i permanència , Posicionament , Reflexions\nTombem el Decret continuarà fora els tribunals\nLa setmana passada vam saber que el Tribunal Superior de Justícia ha desestimat la nostra demanda, que vam interposar contra el decret de preus de les universitats públiques de 2012-13, en la seva totalitat. No han considerat que es vulneri el dret a l’educació ni a la igualtat, ni que es superi el 25% del cost fixat pel reial decret en relació la forquilla màxima de preus tot i que la comptabilitat analítica d’algunes universitats o el propi Tribunal de Comptes apuntaven en aquesta darrera línia. No hi ha prou fonaments, pel que sembla.\nDes d’Estudiants - UAB vam considerar aquest procés judicial com una via necessària però no única per denunciar l’augment de preus de més del 66% produït el curs 2012-13. Si bé lamentem que la sentència del tribunal hagi estat aquesta seguim convençudes i convençuts de la nostra causa i la raó justa que perseguim, la igualtat d’oportunitats per l’accés a l’educació superior universitària.\nSi bé hem decidit acabar amb la via judicial perquè no interposarem recurs, ja que com a estudiants el nostre temps i esforç és limitat, però també prima la limitació econòmica, seguirem reivindicant el dret a l’accés i permanència al sistema universitari i no desistirem en la nostra denúncia.\nProperament anirem facilitant tota la informació respecte al procés al Blog, però per qualsevol consulta podeu contactar amb nosatres directament enviant-nos un correu a contacte@estudiantsuab.com\nel 5:32 p. m.\nCanvis en les beques equitat i trams per al curs 2...


CiU deixa caure Crespo, acusat de cobrar de la màfia russa | Catalunya | EL PAÍS Catalunya\nL'exalcalde de Lloret de Mar (CiU) afronta dos anys i mig de presó per oferir avantatges a un empresari rus a canvi de "favors"\nBarcelona 13 MAI 2015 - 00:49\tCEST\nXavier Crespo, al Parlament. Albert Garcia\nEl cas Clotilde, que involucra el diputat de CiU Xavier Crespo per presumpte tracte de favor a la màfia russa a canvi de regals, ha tornat a esclatar als nacionalistes catalans en plena campanya. El diputat autonòmic va anunciar ahir la dimissió després que el Tribunal Superior de Justícia de Catalunya (TSJC) hagi fixat la data de l'inici del judici pels delictes de suborn i prevaricació. La dimissió de Crespo arriba quan el Govern havia pres la iniciativa d'entrar en campanya electoral anunciant mesures per revertir algunes de les retallades més agressives en la funció pública.\nCrespo, a qui es jutjarà per fets que van passar mentre era alcalde de Lloret de Mar (Selva), s'enfronta a una petició de la fiscalia de dos anys i mig de presó pels delictes de suborn i prevaricació. Crespo va acceptar, presumptament, regals d’Andrei Petrov, el cervell d'una trama de blanqueig de capitals de la màfia russa instal·lada a la Costa Brava. L’aleshores alcalde està acusat de donar tracte de favor a Petrov per construir un centre comercial i un aparcament a la localitat.\nEn una compareixença al Parlament, Crespo va explicar que fa un “pas cap al costat” en la seva activitat política i parlamentària per afrontar el judici i defensar la seva innocència davant els tribunals. Tot i que Crespo ja sap des de fa mesos que haurà de seure al banc dels acusats, hi ha un fet que ha precipitat la dimissió: dilluns el TSJC va fixar les data del judici, que se celebrarà del 3 al 15 de juny.\nA CiU es donava per feta la dimissió de Crespo d’ençà que l’octubre passat es va tancar la instrucció del cas. Tot i així, el diputat ha esperat a anunciar la seva renúncia fins a rebre la notificació d'obertura del judici oral. Durant aquest temps ha comptat amb el suport absolut del seu partit, que defensa que en aquests casos no s'ha d'exigir la dimissió de ningú mentre no s'obre judici efectiu. El president del grup de CiU al Parlament, Jordi Turull, que va acompanyar Crespo en el moment de l'anunci, va defensar l'encara diputat i la seva “honestedat personal i política”.\nL'exalcalde de Lloret va aclarir que la seva intenció és quedar com a militant de base de Convergència Democràtica, perquè “el més correcte” en aquests moments és que els seus càrrecs orgànics al partit quedin suspesos de moment.\nMulta de 831.600 euros\nEn l'escrit d'acusació que van redactar fa gairebé un any, els fiscals demanen que Crespo retorni els presumptes suborns que va rebre de la trama, que aboni una multa de 831.600 euros i que sigui condemnat, a més, a una pena d'inhabilitació per exercir càrrecs públics de 17 anys. Entre els regals de l'empresari rus hi ha un viatge a Rússia per a Crespo i la seva família –amb totes les despeses pagades–, un rellotge valorat en 2.200 euros i el compromís de patrocinar els clubs d'hoquei i futbol de la localitat.\nAnticorrupció també demana dos anys i tres mesos de presó per a l’aleshores regidor d’Urbanisme, Josep Valls. Els fiscals conclouen que Crespo i Valls van donar “facilitats administratives” a l'empresa de Petrov perquè construís un centre comercial a l'antiga plaça de toros. Entre els acusats també hi ha l'arquitecta municipal Pilar Giménez, que va posar en contacte l'alcalde amb l'empresari rus.\nEl cas Crespo va tornar al primer pla de l'agenda política just el dia que el Govern de CiU va decidir entrar en campanya anunciant tres mesures en la línia de revertir algunes retallades i de donar una embranzida a l'acció exterior de Catalunya.\nEl conseller de la Presidència i portaveu, Francesc Homs, va destacar la idea que l'economia està millorant i que això permet prendre mesures com ara tornar a contractar personal temporal. “En la mesura que podem, anem revertint les decisions preses anteriorment perquè el context econòmic ha millorat”, va insistir Homs. L'acord preveu no amortitzar els llocs vacants per jubilació, permet contractar personal interí “quan no sigui possible cobrir un lloc de treball indispensable amb personal intern” i amplia els col·lectius prioritaris a l'hora de cobrir vacants. El Consell Executiu també va aprovar una reestructuració del Servei d’Ocupació de Catalunya.\nEn clau territorial la Generalitat també ha decidit obrir dues noves delegacions a l'exterior. Es tracta de Rabat (Marroc) i la Ciutat del Vaticà. En tots dos països el Govern ja havia tingut representació fins al 2004.


La web ReVIU Menorca (endavant, el "La Web") és propietat de la UTE Prezero Gestión de Residuos, S.A. - Adalmo SL. (endavant, la "EMPRESA"), amb domicili social en: Calle Albarracín 44, 28037, Madrid.\nPer a més informació posi’s en contacte amb nosaltres a través de la direcció de corre electrònic info@reviumenorca.es\nL’EMPRESA li dona benvinguda i li invita a llegir atentament les Condicions Generals d’Ús d’aquesta Web (endavant, les "Condiciones Generals d’Ús") que descriuen els termes i condicions que seran aplicables a la seva navegació pel mateix, de conformitat amb l’establert a la normativa espanyola d’aplicació. Donat que l’EMPRESA podria modificar en el futur aquestes Condicions Generals d’Ús, li recomanem que les visiti periòdicament per a estar degudament informat dels canvis realitzats.\nAmb l’ànim de que l’ús de la Web s’ajusti a criteris de transparència, claredat i senzillés, l’EMPRESA informa a l’Usuari que qualsevol suggeriment, dubte o consulta sobre les Condicions Generals d’Ús serà rebuda i solucionada contactant amb l’EMPRESA a través del correu electrònic: info@reviumenorca.es.\nL’EMPRESA subministra el contingut i els serveis que estan disponibles en la Web, amb subjecció a les presentes Condicions Generals d’Ús així como a la política sobre tractament de dades personals (endavant, la "Política de Privacitat"). L’accés a aquesta Web o la seva utilització en qualsevol forma li atorga la qualificació de "Usuari" i implica l’acceptació sense reserves de totes i cada una de les presents Condicions Generals d’Ús, reservant-se l’EMPRESA el dret a modificar-los en qualsevol moment. En conseqüència, serà responsabilitat de tot Usuari, la atenta lectura de les Condicions Generals d’Ús vigent en cada una de las ocasions en que accedeixi a aquesta Web, pel que si aquest no està d’acord amb qualsevol dels mateixos aquí disposats, haurà d’abstenir-se respecte l’ús de la present Web.\nAixí mateix, queda advertit de que, en ocasions, es podran establir condicions particulars per a la utilització en la Web de continguts i/o serveis específics, la utilització d’aquests continguts o serveis implicarà l’acceptació de les condicions particulars que s’han especificats.\nA través de la Web, l’EMPRESA ofereix als Usuaris la possibilitat d’accedir a serveis oferts:\nPlataforma web destinada a l’intercanvi d’articles reutilitzables entre els ciutadans. Els usuaris disposaran d’un catàleg actualitzat de productes reutilitzables i podran gestionar les reserves dels mateixos i publicar els seus productes\nQuan per a l’accés a determinats continguts o serveis sigui necessari facilitar dades de caràcter personal, els Usuaris garantiran la seva veracitat, exactitud, autenticitat i vigència. L’EMPRESA donarà a aquestes dades el tractament automatitzat que correspongui en funció de la seva naturalesa o finalitat, en els termes indicats en la secció de Política de Privacitat accessible a través de la Web.\n4. PROPIETAT INDUSTRIAL I INTELECTUAL\nl’Usuari reconeix i accepta que tots els continguts que es mostren a la Web i en especial, dissenys, texts, imatges, logos, icones, botons, software, noms comercials, marques, o qualsevol altres signes susceptibles d’utilització industrial i/o comercial estan subjectes a drets de propietat intel·lectual, i que són propietat exclusiva de l’EMPRESA i/o de tercers, els qui tenen el dret exclusiu d’utilitzar-los en el tràfic econòmic. Per tot això l’Usuari es compromet a no reproduir, copiar, distribuir, posar a disposició o de qualsevol altre forma comunicar públicament, transformar o modificar tals continguts mantenint indemne a l’EMPRESA de qualsevol reclamació que es derivi del incompliment de tals obligacions. En cap cas l’accés a la Web implica cap tipus de renuncia, transmissió, llicencia o cessió total ni parcial d’aquests drets, salvo que s’estableixi expressament el contrari. Les presents Condicions Generals d’Ús de la Web no confereixen als Usuaris cap altre dret d’utilització, alteració, explotació, reproducció, distribució o comunicació pública de la Web i/o dels seus Continguts distints dels aquí expressament prevists. Qualsevol altre ús o explotació de qualsevol dret estarà subjecte a la prèvia i expressa autorització específicament atorgada a tal efecte per l’EMPRESA o el tercer titular dels drets afectats.\nEls continguts, texts, fotografies, dissenys, logotips, imatges, programes d’ordinador, codis fonts i, en general, qualsevol creació intel·lectual existent a la Web, així com a la pròpia Web en el seu conjunt, com obra multimèdia, estan protegits com drets d’autor per la legislació en matèria de propietat intel·lectual. L’EMPRESA és titular dels elements que integren el disseny gràfic de la Web, els menús, botons de navegació, el codi HTML, els texts, imatges, textures, gràfics i qualsevol altre contingut de la Web o, en qualsevol cas disposa de la corresponent autorització per a la utilització d’aquests elements. El contingut disposat a la Web no podrà ser reproduït ni en tot ni en part, ni transmès , ni registrat per cap sistema de recuperació d’informació, en cap forma ni en cap mitjà, tret que es compti amb l’autorització prèvia, per escrit, de l’EMPRESA.\nAixí mateix, que prohibit suprimir, eludir i/o manipular el "copyright" així com els dispositius tècnics de protecció, o qualsevol mecanisme d’informació que poguessin contenir els continguts de las Web. L’Usuari d’aquesta Web es compromet a respectar els drets enunciats i a evitar qualsevol actuació que pogués perjudicar-los, reservant-se en tot cas l’EMPRESA l’exercici de quants mitjans o accions legals corresponguin en defensa dels seus legítims drets de propietat intel·lectual i industrials.\n5. OBLIGACIONS I RESPONSABILITATS DE L’USUARI DE LA WEB\nFer un ús adequat i lícit de la Web així com dels continguts i serveis de conformitat amb: (i) la legislació aplicable en cada moment; (ii) les Condicions Generals d’Ús de la Web; (iii) la moral i bones costums generalment acceptades i (iv) l’ordre públic.\nProveir-se de tots els mitjans i requeriments tècnics que es precisen per a accedir a la Web.\nFacilitar informació veraç al complimentar amb les seves dades de caràcter personal els formularis continguts a la Web i mantenir-los actualitzats en tot moment de forma que respongui, en cada moment, a la situació real de l’Usuari. L’Usuari serà l’únic responsable de les manifestacions falses o inexactes que realitzi i dels perjudicis que ocasioni a l’EMPRESA o a tercers per la informació que faciliti.\nNo obstant l’establert a l’apartat anterior l’Usuari haurà així mateix abstenir-se de:\nFer un ús no autoritzat o fraudulent de la Web i/o dels continguts amb fins o efectes il·lícits, prohibits en les presents Condicions Generals d’Ús, lesius dels drets i interessos de tercers, o que de qualsevol forma que puguin danyar, inutilitzar, sobrecarregar, deteriorar o impedir la normal utilització dels serveis o documents, arxius i tota la classe de continguts emmagatzemats en qualsevol equip informàtic.\nProvocar danys en els sistemes físics o lògics de la Web, dels seus proveïdors o de tercers.\nIntroduir o difondre a la xarxa virus informàtics o qualsevol altre sistema físic o lògics que siguin susceptibles de provocar danys als sistemes físics o lògics de l’EMPRESA, del seus proveïdors o de tercers.\nReproduir o copiar, distribuir, permetre l’accés del públic a través de qualsevol modalitat de comunicació pública, transformar o modificar los continguts, tret que es compte amb l’autorització del titular dels corresponents drets o això resulti legalment permès.\nSuprimir, ocultar o manipular les notes sobre drets de propietat intel·lectual o industrial i demés dades identificatives dels drets de l’EMPRESA o de tercers incorporats als continguts, així com els dispositius tècnics de protecció o qualsevol mecanisme d’informació que puguin inserir-se en els continguts.\nObtenir i intentar obtenir els continguts emprant per això mitjans o procediments distints dels que, segons els casos, s’hagin posat a la seva disposició a aquest efecte o s’hagin indicant expressament en les pàgines web on es trobin els continguts o, en general, dels que s’empren habitualment en Internet per no comportar un risc de dany o inutilització de la web i/o dels continguts.\nEn particular, i a títol merament indicatiu i no exhaustiu, l’Usuari es compromet a no Transmetre, difondre o posar a disposició de tercers informacions, dades, continguts, missatges, Gràfics, dibuixos, arxius de so i/o imatges, fotografies, gravacions, software y, en general, Qualsevol classe de material que:\nDe qualsevol forma sigui contrari, menyspreï o atempti contra els drets fonamentals i les Llibertats publiques reconegudes constitucionalment, en els Tractats Internacionals i en la resta de la legislació vigent.\nIndueixi, inciti o promogui actuacions delictives, denigratòries, difamatòries, violentes o, en general, contraries a la llei, a la moral, a les bones costums generalment acceptades a l’ordre públic.\nIncorpori, posi a disposició o permeti accedir a productes, elements i/o serveis Delictius, violents, ofensius, nocius, degradants o, en general, contraris a la llei, a la moral y a les bones costums generalment acceptades o l’ordre públic.\nIndueixi o pugui induir a un estat inacceptable d’ansietat o.\nEs troba protegit per la legislació en matèria de protecció intel·lectual o industrial pertanyent a l’EMPRESA o a tercers sense que hagi estat autoritzat per l’ús que es pretengui realitzar.\nInclogui qualsevol tipus de virus o programa que impedeixi el normal funcionament de la Web.\nSi per a accedir a alguns dels serveis i/o continguts de la Web, se li proporcionarà una contrasenya, s’obliga a emprar-la de manera diligent, mantenint-la en tot moment en secret. En conseqüència serà responsable de la seva adequada custodia i confidencialitat, comprometent-se a no cedir-la a tercers, de manera temporal o permanent, ni a permetre l’accés als mencionats serveis i/o continguts per part de persones alienes. Igualment, s’obliga a notificar a l’EMPRESA qualsevol fet que pugui suposar un ús indegut de la seva contrasenya, com, a títol enunciatiu, el seu robatori, extravio o el accés no autoritzat, amb el fi de procedir a la seva immediata cancel·lació. En conseqüència, mentre no efectuï la notificació anterior, l’EMPRESA quedarà eximida de qualsevol responsabilitat que pogués derivar-se de l’ús indegut de la seva contrasenya, sent de la seva responsabilitat qualsevol utilització il·lícita dels continguts i/o serveis de la Web per qualsevol tercer il·legítim.\nSi de manera negligent o dolosa incomplís qualsevol de les obligacions establertes en les presents Condicions Generals d’Ús, responguin per tots els danys i perjudicis que d’aquest compliment Poguessin derivar-se per a l’EMPRESA.\nCondicions d’ús del servei web per a l’intercanvi d’objectes a la deixalleria\nCondicions sota les quals l’EMPRESA a través de la web ReVIU Menorca, ofereix el servei de plataforma per a l’intercanvi d’objectes a les Deixalleries de Maó i Ciutadella\nAquestes condicions d’ús seran aplicables a aquells usuaris que registren articles per a el seu intervanvi a les deixalleries de Máo i Ciutadella.\nLa present plataforma s’ha creat amb el fi de facilitar l’intercanvi d’objectes que permeten als usuaris disposar d’un catàleg actualitzat de productes reutilitzables, gestionar les reserves dels mateixos i publicar els seus productes.\nL’EMPRESA no posseeix cap dels articles en intercanvi no està involucrada en el depòsit i sessió reals dels objectes entre els usuaris, que ho faran directament a la deixalleria.\nL’EMPRESA no controla ni garanteix, la existència, qualitat, seguretat o legalitat dels articles registrats, L’exactitud i veracitat respecte dels objectes registrats\nÚs de l’EMPRESA\nEsl usuaris s’encarregaran d’introduir a la web la informació relativa als articles que vulgui dur a la deixalleria, incloent foto i informació sobre l’operativa de l’objecte.\nEls usuaris garantiran la veracitat, exactitud, autenticitat, legalitat i vigència de les dades relatives als objectes que posin a disposició de la plataforma.\nQuan un objecte es reservat per un usuari quedarà bloquejat per a las resta d’usuaris que no podran reservar-los a la vegada. El període de reserva estarà limitat a 7 dies naturals. L’Usuari que hagi fet la reserva podrà cancel·lar la mateixa abans de finalitzar el termini indicat.\nSi l’usuari utilitza un període de reserva sense recollir l’objecte reservat a la deixalleria i sense cancel·lar en el termini vàlid, es penalitzarà, amb 7 dies sense poder realitzar una nova reserva i l’objecte tornarà a estar disponible per a la resta d’usuaris.\nCada usuari no podrà tenir simultàniament més de 3 reserves i aquestes no podran ser de productes de la mateixa subcategoria.\nEs podran retirar un màxim de 5 unitats* al mes per deixalleria i 10 en tota la xarxa\nEs podrà dipositar un màxim de 10 unitats* al mes en tota la xarxa.\n*S’entén com unitat un únic objecte o grup d’objectes que conformin una unitat; una col·lecció de llibres, una vaixella, etc.\nEls usuaris de ReVIU Menorca accepten que el seu anunci no serà immediatament indexat fins la validació del mateix pel personal de la Deixalleria. El registre de objectes en la plataforma web implica el dipòsit de l’objecte a la deixalleria associada i la cessió de l’objecte al gestor de la deixalleria.\nEls usuaris de ReVIU Menorca no hauran:\nPublicar, anunciar o carregar continguts o articles en una categoria o àrea inadequada a la nostra Web.\nInfringir o eludir cap llei, drets de tercers o a les polítiques de privacitat i condicions d’ús de ReVIU Menorca.\nDistribuir o enviar spam, comunicacions electròniques massives o no sol·licitades, cadenes de missatges o sistemes piramidals;\nDistribuir virus o altres tecnologies que puguin perjudicar a ReVIU Menorca o als seus usuaris;\nUtilitzar qualsevol robot, aranya, dispositiu de recol·lecció o altres mitjà automatitzat per accedir a Els nostres Serveis per qualsevol propòsit;\nEludir les nostres capçaleres d’exclusió de robots, interferir amb el funcionament dels nostres Serveis, o imposar una carrega desraonat o desproporcionada a les nostres infraestructures;


La mesura forma part del ferm compromís de la companyia amb la societat, el Sistema Nacional de Salut i els pacients en aquests moments de crisi sanitària.\nRoche Espanya farà efectiva en els pròxims dies una donació de material i productes sanitaris per tal d’intensificar la seva col·laboració amb les autoritats sanitàries i el Sistema Nacional de Salut per frenar l’expansió de la malaltia COVID-19, causada pel nou coronavirus.\nLa donació inclou 76.000 màscares, gairebé 70.000 parells de guants, més de 10.000 ulleres de protecció, 10.000 viseres, un miler de vestits de protecció, gairebé 2.000 envasos de gel hidroalcohòlic, un centenar de respiradors monitoritzats i un miler de pulsioxímetres, entre d’altres materials i productes sanitaris.\nLa companyia informa en un comunicat, que tots aquests materials seran distribuïts al llarg dels propers dies a hospitals de tota la geografia espanyola per tal de facilitar en la mesura del possible als professionals sanitaris la seva tasca d’assistència i cura dels pacients amb COVID-19.\n“Aquesta donació forma part del ferm compromís de la nostra companyia amb el sistema sanitari, els professionals, els pacients i el conjunt de la societat espanyola per a atallar com més aviat aquesta crisi sanitària, que podrem superar si treballem tots de forma conjunta”, explica Stefanos Tsamousis , director general de Roche Farma Espanya.\n“Des del principi d’aquesta emergència venim col·laborant estretament amb les autoritats sanitàries espanyoles en l’abordatge de la pandèmia en diferents àmbits, i així seguirà sent en el futur”, afegeix per la seva banda Jaime Vives, director general de Roche Diagnostics a Espanya.\n9 abril 2020|Associats|


Unes 20.000 persones es concentren a la ciutat de Daraa, al sud de Síria, per seguir els funerals dels morts d'ahir en els enfrontaments entre opositors al règim i les forces de seguretat. Fonts de les organitzacions pro drets humans sirianes parlen de 150 morts pels trets de la policia en els aldarulls d'aquest dijous. Els confirmats, de moment, són 25.\n24/03/2011 - 11.42 Actualitzat 24/03/2011 - 16.11\nA Síria, unes 20.000 persones assisteixen a l'enterrament de les víctimes d'ahir pels trets de les forces de seguretat durant una protesta, mentre soldats armats continuen patrullant pels carrers de Daraa. Segons activistes pro drets humans, fins a 150 persones podrien haver mort en la càrrega policial.\nLa policia va obrir foc contra els joves concentrats a la ciutat de Daraa, focus de les protestes al país. Fonts de l'hospital central d'aquesta ciutat del sud, on han arribat els cossos de 25 manifestants, han confirmat que els cadàvers presentaven ferides de bala. Diverses organitzacions denuncien també detencions massives.\nEl règim de Bashar al-Assad, que fins ara havia pogut contenir el malestar de la població, s'ha vist desbordat pels fets dels últims dies a Daraa. El detonant de les protestes en aquesta ciutat meridional va ser la detenció, fa uns dies, de 15 escolars que pintaven a les parets eslògans a favor de la revolució.\nA Síria, el partit Baas del president Bashar al-Assad ha dominat la politica del país durant els últims 50 anys sense permetre cap mena de dissidència.


“Cal evitar una bambolla d’universitats mogudes per fins lucratius”\nJOSEFINA BUENO | Directora General d'Universitats\nLa responsable d’Universitats de la Generalitat defensa l’oferta privada com a complementària de la pública i posa el focus a garantir l’accés dels alumnes amb menys diners a l’educació superior\n31/12/2016 - 01:36h\nJosefina Bueno, directora general d’Universitats de la Generalitat Valenciana.\nJosefina Bueno (París, 1966) és professora de Filologia Francesa en la Universitat d’Alacant, ha estat vicerectora en aquest centre i ara és directora general d’Universitats de la Conselleria d’Educació. La Generalitat ha pressupostat 860 milions d’euros el 2017 per a atendre les cinc universitats públiques –n’hi ha quatre més de privades– de la Comunitat Valenciana, on es formen més de 150.000 alumnes.\nPer què només hi ha dues universitats valencianes entre les 500 millors del món, segons el rànquing de Xangai?\nEls rànquings són importants i hauríem de tenir més universitats en els millors rànquings internacionals, però com que Espanya inverteix menys que la mitjana dels països de l’OCDE en educació universitària, eixim més mal parats. Primera conclusió: cal invertir-hi més. Les retallades en ciència dels últims anys tampoc no hi han ajudat: les reduccions en investigació i desenvolupament han fet molt de mal, però en relació amb els diners invertits els resultats són satisfactoris. Cal millorar coses, però la Comunitat Valenciana pot estar orgullosa de les seues universitats públiques.\nLa Generalitat s’ha compromés a augmentar les beques i revertir la pujada de taxes. Un estudi de tres professors de la Universitat de València apunta, però, que l’augment de preu de les matrícules ha incentivat més el rendiment dels alumnes.\nNo tinc clar que les taxes més cares generen un millor rendiment. Al cap de 25 anys de docència conec els meus alumnes i la pujada de les taxes del 2011, un 40% a la Comunitat Valenciana, va fer expulsar de la universitat pública molts alumnes. Aquesta tendència ha anat augmentant. Em costa molt veure que una família amb pocs ingressos que no visca en una ciutat universitària puga pagar els estudis d’un alumne amb les taxes actuals. En resum, l’accés a la universitat és impossible per a molts. Volem abaixar les taxes, encara que no ho hem pogut fer, i, d’acord amb les desigualtats de la Comunitat Valenciana, ajudar els col·lectius vulnerables a accedir a la universitat.\nQuan abaixaran les taxes?\nUna administració progressista ha d’ajudar els més vulnerables a accedir a la universitat, ara mateix reservada només a les classes mitjanes. Vet ací la nostra preocupació fonamental; per això anem augmentant les beques. Una rebaixa uniforme de les taxes per si mateix, encara que se situa entre els nostres objectius, no afavorirà que els desfavorits vagen a la universitat.\nN’hi ha hagut professors que han protestat per l’exigència de la Universitat de València de fer que els seus docents coneguen el valencià.\nLa Universitat de València pot prendre aquestes decisions gràcies a l’autonomia universitària i ben poc puc dir davant d’una decisió del seu consell de govern. No és desgavellat. El valencià és una de les llengües del territori i qualsevol professor té l’obligació de poder comunicar-se amb l’alumne en aquesta llengua. La comunicació en la universitat ha de ser fluida en valencià, castellà, anglés o francés, llengües del coneixement. No és una barrera d’entrada, sinó una cosa enriquidora.\nUna gran part dels professors universitaris de la Comunitat Valenciana van estudiar on ara ensenyen, i això s’ha assenyalat com a símptoma d’endogàmia, un dels problemes, a parer d’uns quants, de les universitats espanyoles.\nL’endogàmia només és roïna si algú s’emporta una plaça que no mereix i es deixa a la cuneta, perquè és de fora, algú més brillant. No hi ha més endogàmia en la universitat que en altres institucions. Em sembla que el problema no és aquest, sinó la falta de mobilitat del professorat, que caldria incentivar.\nEls professors associats es queixen de salaris pobres i molta precarietat.\nEn general, la docència està mal pagada, des del catedràtic fins a l’associat passant pel contractat doctor, i si volem una universitat potent caldrà pagar bé als professors. Els associats tenen un gran problema: s’ha desvirtuat la seua figura –professional de reconegut prestigi que aporta el seu saber pràctic a l’universitari– amb perfils que no responen al seu objectiu inicial. Per què? S’ha utilitzat aquesta via flexible de contractació per la impossibilitat d’usar altres figures legals i això ha generat algunes bosses de precarietat en professors que hi dediquen moltes hores i guanyen pocs diners. S’ha utilitzat aquesta figura de manera perversa i ara hi ha massa associats, a més amb un perfil molt divers.\nEl PP va malacostumar les universitats privades. Aquest Consell sembla apostar per la pública.\nSóc la directora general de totes les universitats i de tots els alumnes. No tenim hostilitat envers la privada, però tenim les nostres prioritats en l’ús dels recursos públics.\nLa Comunitat Valenciana té quatre universitats privades. Hi ha una bambolla?\nNo hi vull entrar, però les nostres prioritats són les que són, i el que m’ha de preocupar és que l’oferta de graus universitaris tinga eixida en el mercat laboral i, ara mateix, per exemple, hi ha més oferta en ciències de la salut en la privada que en la pública. Hi ha tres centres de València que ofereixen estudis de medicina, mentre el sector diu que no hi ha faena per a tants futurs graduats.\nLa universitat privada ha de ser complementària de la pública. És legítim que un alumne amb una nota que no li dóna accés a la pública vaja a la privada, però cal evitar una bambolla universitària entesa com un augment descompensat de determinats estudis amb fins lucratius o perquè algunes titulacions siguen moda.\nQuines són les prioritats de la Generalitat en matèria universitària?\nMillorar les condicions laborals dels professors, dels docents, dels investigadors i de la resta del personal, ja que som conscients del mal que hi han fet les retallades i de la precarietat laboral actual per l’actuació del PP, tant en el Govern central com en l’autonòmic. És molt difícil solucionar-ho en mesos, tenint en compte els problemes econòmics de la Generalitat per l’infrafinançament i per les polítiques seguides durant molts anys. El Govern valencià aposta clarament per l’educació pública. Les nostres universitats públiques són bones, però han de ser millors.


18 carrosses prenen part demà de la rua de carnestoltes de PLF. | Ràdio Palafolls\nHome Societat 18 carrosses prenen part demà de la rua de carnestoltes de PLF.\nMarc Ferri , febrer 19, 2010\t / 351 0\nUna setmana més tard que d’altres poblacions veïnes, el nostre municipi celebra demà la rua de carnestoltes pels principals carrers de PLF. Enguany hi prendran part 18 carrosses i comparses que desfilaran a partir de les 6 de la tarda des de l’inici de l’Av Costa Brava.\nJoan Martori, de la comissió de reis i Carnestoltes, explica que quan van començar a organitzar el carnaval, només hi havia una carrossa i que de mica en mica s’han apuntat més col·lectius no només palafollencs, sinó també de les poblacions veïnes, en part gràcies a que a PLF la rua és una setmana després que a la majoria de municipis veïns.\nLa rua passarà per l’Av Costa Brava, girarà per Ramon Turró, la Riera de la Burgada, Av Pau Casals i Carrer Major fins a la Pl del fòrum Palatiolo. Un cop s’arriba al teatre municipal començarà el ball de carnestoltes al teatre .\nL’endemà diumenge la rua es farà al barri de St Lluís. A les 12 del migdia començarà des del Forroll i una hora més atrd es farà la festa del Caramel a la Figuerassa. A les 2 es preveu que comenci un dinar popular organitzat per l’Associació de Veïns de St Lluís a un preu de 5 € pels socis i 10 pels no socis de l’entitat.\nAquest cap de setmana també es fa la rua de l’Alt Maresme, organitzada pels ajuntaments de Pineda i Calella. De fet cada any varia el recorregut i un any acaba a Pineda i un altre a Calella. Enguany la sortida de la rua es farà a les 8 del vespre des del carrer Església de Calella i arribarà a l’avinguda Mediterrani del Poblenou de Pineda. El lliurament de premis tindrà lloc a can Xaubet de Pineda, en el decurs del ball conduït per l’orquestra Selvatana.\nAquesta rua reparteix en premis uns 11 mil €.\nMarc Ferri, març 18, 2011\nL’ONCE deixa 350.000 € a Malgrat.\nL’Ajuntament de Palafolls participarà en el projecte de servei comunitari de l’institut


Un nou circuit a Montclar permet practicar amb tres itineraris per a tothom - Regió7 :: El Diari de la Catalunya Central\nUn nou circuit a Montclar permet practicar amb tres itineraris per a tothom\nUna de les fites del recorregut C.O.B.\nUna de les fites del recorregut\nMontclar va estrenar el cap de setmana un nou Circuit Permanent d'Orientació, dissenyat i dinamitzat pel Club Orientació Berguedà i subvencionat per l'Ajuntament i el Consell Comarcal del Berguedà. Aquest equipament a l'aire lliure disponible els 365 dies de l'any permet tothom qui ho vulgui realitzar tres recorreguts (curt, mitjà i llarg) per trobar les vint fites repartides pel bosc amb els mapes disponibles en format virtual a montclar.cat i també en paper al preu d'un 1 euro (a la venda al consistori i al restaurant).\nAquest circuit de Montclar és el setè que dissenya el Centre d'Orientació del Berguedà a les comarques del Bages i el Berguedà. A més, l'entitat també ha preparat tres recorreguts extres de microsprint a dins del nucli urbà, de curta distància.\nMontclar es queda sense la centenària Fira de Reis.


Inversió de tres milions d’euros en el Tanatori Nacional - El Periòdic d'Andorra\nInversió de tres milions d’euros en el Tanatori Nacional\nLes obres estan previstes que finalitzin a la primera meitat del 2020\nPublicat el Dimecres, 19 de desembre de 2018 | 20:15 h\nImatge exterior del nou Tanatori Nacional. | SFGA\nEl consell de ministres ha aprovat aquest dimecres la licitació per a la construcció del Tanatori Nacional i les sales de vetlla comunals d’Escaldes-Engordany. L’equipament, que s’ubicarà al costat de la capella de la clínica Meritxell, es durà a terme en base al conveni de col·laboració entre el Govern i el comú escaldenc, pel qual el primer construirà els fonaments i el soterrani i el segon la planta baixa i el primer pis. L’executiu destinarà 2.905.276 euros i està previst que les obres estiguin enllestides durant la primera meitat del 2020. Per la seva part, el comú va anunciar en el passat consell de comú que destinaria 1,5 milions d’euros a la construcció de les sales de vetlla. El Govern també ha adjudicat els treballs de control de qualitat de les obres amb un valor de prop de 43.000 euros. El projecte ‘Adeu’ de l’arquitecte Josep Travé va ser el guanyador del concurs d’idees per al nou Tanatori Nacional i tindrà una superfície de 1.372 metres quadrats i inclourà una petita plaça pública.\nEn el marc del projecte de millora del paisatge en l’entorn urbà fronterer del Pas de la Casa, l’executiu ha aprovat diferents treballs per un valor d'1.227.091 euros. En un termini de cinc mesos s’arranjarà l’avinguda del Consell General i un tram de la CG2, comprès entre l’inici de l’avinguda i el pont sobre el riu Arieja. Així, es consolidarà el punt de gir davant del poliesportiu, s'ordenarà l'aparcament de l’avinguda i s'incrementarà la seguretat, s’instal·larà nova il·luminació adequada a l’espai, s’ampliaran les voravies i s’emplaçarà nou mobiliari urbà.\nA la localitat s’ha aprovat, a més, la rehabilitació de la façana de l’antiga duana del Pas de la Casa, que permetran resoldre el deteriorament de l’edifici, especialment en les façanes nord i nord-est, que han patit despreniments, filtracions d’aigua, trencaments i moviments de les finestres. També s’han aprovat les obres d’impermeabilització de la coberta del pati de l’escola del Pas de la Casa, amb l’objectiu d’eliminar les filtracions que pateix l’immoble. Les dues adjudicacions tenen un cost de 328.308,78 euros i es preveu que s’allarguin durant deu setmanes.\nEn l’àmbit de la salut el Govern ha aprovat dues adjudicacions. En primer lloc el condicionament del nou Centre d’Atenció Primària de Santa Coloma, que l’executiu preveu que s’inauguri a la primavera. Les obres del nou centre tindran un cost de 290.167 euros i es preveu que estiguin enllestides en 20 setmanes. Les sales disposaran de dues sales d’infermeria, una sala assistencial polivalent, una sala de visita del metge de capçalera i un despatx per a un treballador o educador social. La segona adjudicació ha estat la millora del bloc quirúrgic de l’hospital Nostra Senyora de Meritxell, que tindrà un cost de 250.208 euros. Les millores, que es duran a terme en un termini de quatre mesos, tenen previst l’enderroc de part dels espais existents, el canvi de les circulacions existents, la modificació del sistema de regulació i d’extracció de l’aire, la creació de noves dependències i el trasllat d’elements actuals a una nova ubicació.\nEn l’àmbit de la cultura, l’executiu destina 247.897 euros a les obres de condicionament acústic i equipaments audiovisuals al subsol de l’Auditori Nacional, en els quals s’aïllarà el sostre i les parets, per tal d’aconseguir una sonorització adequada per poder fer activitats complementàries a les de l’auditori. A més, s’equiparà la sala amb material tècnic audiovisual. L’altra adjudicació ha estat la destinada a elaborar un vídeo mural a l’Espai Columba de Santa Coloma. Les divuit pantalles formaran un mosaic visual, on s’evocarà amb imatges un relat sobre la pintura romànica segons el seu significat iconogràfic i simbòlic.\nPer últim, pel que fa a les actuacions a les vies del Principat, s’ha aprovat l’adjudicació per eixamplar i rectificar un nou tram de la CG3, entre el riu de Ferreroles i la urbanització de les Salines, i per rehabilitat el pont del Castellar sobre el riu de Tristaina per un import de 293.098 euros i un termini d’execució de dotze setmanes. Així mateix, també s’ha adjudicat la tercera fase de les obres entre el pont de Sornàs i Ansalonga, a la parròquia d’Ordino, per un import de 258.763 euros. El tram forma part del Pla sectorial d’infraestructures verdes contemplat en l’Estratègia nacional del paisatge.


L’ONCE segueix col·laborant en les investigacions per estudiar distròfies hereditàries de retina - Diari de la Discapacitat\nIniciDiscapacitatL’ONCE segueix col·laborant en les investigacions per estudiar distròfies hereditàries de retina\nL’estudi vol aprofundir en les cause de la distròfia de retina hereditària // Foto: ONCE\nL’ONCE donarà suport al treball sobre distròfia de retina hereditària “Ús de seqüenciador MINION per a la identificació de marques moleculars causades per mutacions en factors de splicing que produeixen Retinosis Pigmentària”, després d’haver renovat la seva col·laboració en investigació i ceguesa amb l’Institut d’Investigació Biomèdica de Bellvitge (IDIBELL).\nL’objectiu d’aquesta nova col·laboració, que estarà coordinada per l’investigador de l’IDIBELL, Julián Cerón Madrigal, és integrar a la línea d’investigació de la Retinosis Pigmentària una tecnologia d’última generació què incorpora avantatges en la portabilitat, cost i rapidesa de la seqüenciació mitjançant el MINION. Aquest sistema ja s’està utilitzant actualment per a la detecció del virus Zika en poblacions amb difícil accés a altres tipus de seqüenciadors.\nEn concret, el projecte del grup del Dr. Cerón, consisteix en usar el secuenciador MINION per a investigar les marques moleculars d’un subtipus de Retinosis Pigmentària causada per uns gens determinats que produeixen proteïnes per un procés cel·lular anomenat splicing.\nLes distròfies hereditàries de a retina són desordres amb gran heterogeneitat clínica i genètica pels que no hi ha cura avui dia i afecta a 15.000 persones en Espanya. Fins a la data d’avui, s’han descrit fins a 150 gens involucrats de distròfia de retina. El repte d’aquestes investigacions es dissenyar tractaments per frenar la degeneració retiniana i restaurar la funció visual aprofundint en el coneixement dels processos moleculars i cel·lulars alterats per les mutacions dels diferents gens.\nDespreś de més de 20 anys d’investigació, els pacients amb Retinitis Pigmentària (RP) continuen sense tenir una teràpia eficient. A més, els coneixements que es generen sobre els mecanismes de la malaltia obren noves qüestions degut al caràcter multifactorial de la malaltia.\nArticle anteriorEl projecte del club ciclista de l’Associació Alba estrena 3 noves bicicletes professionals\nArticle següentEl Grup Àuria passa a tenir dos centres especials de treball amb la incorporació d’Àuriafil


La Diputació de Girona inverteix 3 milions de més als municipis per afrontar la cris - Diari de Girona\nLa Diputació de Girona inverteix 3 milions de més als municipis per afrontar la cris\neuropa press/ddg 18.11.2008 | 15:48\nEl ple celebrat avui a la Diputació de Girona va aprovar un fons de subvencions extraordinàries de 3 milions d'euros per ajudar els 221 municipis de la província que passen un moment complicat per la situació de crisis.\nEl president de la Diputació, Enric Vilert, va reconèixer que aquestes partides extraordinàries poden ser un gran incentiu per a les poblacions més petites.\nAquestes ajudes han de sumar-se als 8,5 milions d'euros que aquest any va destinar la Diputació als seus municipis, i que serviran per finançar actuacions realitzades durant l'exercici econòmic del 2008.\nTots els municipis poden optar a aconseguir aquesta aportació extra. La diferència entre aquestes partides i altres de característiques semblants és que els consistoris les rebran per obra feta de manera immediata.\nLa intenció és assignar les partides econòmiques abans d'acabar l'any. En aquest sentit, Vilert va reconèixer que aquestes ajudes poden ser "modestes" per als ajuntaments més grans, però per als petits pot ser una injecció important a l'hora de tancar l'exercici d'aquest any.\nEn el mateix ple també es va aprovar una partida de 222.000 euros per als museus de les comarques de Girona en 2008 en el marc del programa de col·laboració que es realitza anualment amb la Conselleria de Cultura de la Generalitat.


La Fundació Banc Sabadell ha lliurat el IV Premi ‘Catalunya Europa S.XXI’ – Fundació Banc Sabadell\nLa Fundació Banc Sabadell ha lliurat el IV Premi ‘Catalunya Europa S.XXI’\nLa Fundació Banc Sabadell dóna suport a aquest guardó per la seva aposta a incentivar i reconèixer la cultura europea a través d'estudis que exploren les bases culturals i identitat com a fonaments d'una ciutadania europea única i diversa en un context de pluralitat.\nEEl president de la Fundació Banc Sabadell, Miquel Molins, ha lliurat el ‘IV Premi Catalunya Europa S.XXI’, que impulsa i organitza la Fundació Catalunya Europa. L’objectiu d’aquest guardó és reconèixer treballs de recerca orientats a conèixer i entendre els reptes claus per a la Unió Europea contemporània.\nEl treball d’investigació premiat d’aquest any ha estat ‘Of Spitzenkandidaten and European Leaders: The 2014 EP Presidential Campaign in the context of the EU legitimization process’ de l’autor Francesco Camonita, llicenciat en Relacions Internacionals per la Swansea University (Regne Unit). El seu treball analitza l’última campanya electoral europea dels Spitzenkandidaten per a la Presidència amb la reflexió si serà est el començament d’un nou procés democratitzador per part de la Unió Europea.\nL’acte de lliurament, que s’ha celebrat aquest dijous 31 de març a les 12:00 hores, ha tingut lloc a l’Aula Europa, seu de les institucions europees a Barcelona. Al lliurament del premi va assistir Javier Sola, president d’ESADE Center of Global Economy and Geopolitics; Carlos Carnero, director gerent de la Fundació Alternatives; Carme Colomina, periodista del diari Ara i investigadora associada al CIDOB.\nLliurament Premi Catalunya Europa segle XXI